Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 7495

d) ismert olyan tárgyak, amelyek - különösen a levegőből nézve - be nem jelentett, vagy a fel nem lelt ronccsal összetéveszthetők. 4.1.3 Ajánlás. - A tengerre is kiterjedő kutató-mentő területtel rendelkező minden mentés koordináló központnak, álljon módjában egyszerűen hozzáférni az ezen területen belül tartózkodó és vészhelyzetben lévő légi-járműnek segítséget nyújtani képes hajók helyzetét, tényleges útvonalát, sebességét és a kapcsolatba lépés módját tartalmazó információhoz. Megjegyzés. - Eme információ a mentés koordináló központban legyen tárolva, vagy közvetlen hozzáférés legyen biztosított. 4.1.4 Ajánlás. - A tengereken végzett kutató mentő műveletek támogatása érdekében a szerződő állam önállóan, vagy más államokkal együttműködve és a tengerészeti hatóságokkal kooperálva hozzanak létre hajókövető rendszert, avagy intézkedjenek az Amver, illetve a körzeti hajókövető rendszerhez kommunikációs (adat) kapcsolat létrehozásáról. Megjegyzés. – Az Amver egy világfedéssel rendelkező és a létező összes mentés koordináló központ által lekérdezhető együttműködéses nemzetközi hajókövető rendszer. A szerződő államok körzeti hajókövető rendszereket is üzemeltetnek. 4.2 Műveleti terv 4.2.1 Minden mentés koordináló központ készítsen részletes tervet a kutató és mentő körzetén belüli kutató és mentő műveletek végrehajtására. 4.2.2 Ajánlás. - A kutató mentő műveleti terveket az üzemeltetők és egyéb olyan közszolgálati-, vagy magán szolgálatok képviselőivel közösen kell kidolgozni, amelyek a kutató mentő szolgáltatás biztosításában segíthetnek, vagy amelyek révén előnyök szerezhetők, tekintetbe véve, hogy a túlélők száma magas is lehet. 4.2.3 A műveleti terv - a lehetséges mértékig - tartalmazzon megállapodásokat a kutatásban és mentésben alkalmazandó légi-járművek, hajók, gépjárművek kiszolgálására, üzemanyaggal való utántöltésére vonatkozóan, beleértve a más államok által rendelkezésre bocsátott eszközöket is. 4.2.4 A kutatás mentés műveleti terv részletesen tartalmazza a kutatásban és mentésben résztvevők feladatait, beleértve:

Source: https://magyarkozlony.hu/hivatalos-lapok/bfd0d67db9f223889f627fd618725b03526630e2/dokumentumok/d5234fd7275da04023366ab8a434989962a31bdf/letoltes